**ECOCOST::PLANAVIMAS PAGRINDINIAI FUNKCIONALUMAI**

|  |  |  |
| --- | --- | --- |
| **Nr.** | **Funkcionalumas** | **Funkcionalumo aprašymas** |
|  | Pirkimų grupavimas  | Sistema turi galimybę automatiškai sugrupuoti pirkimus remiantis BVPŽ kodais pagal galiojančias pirkimo verčių skaičiavimo taisykles. Sistema turi galimybę prekes, paslaugas ir darbus grupuoti specifiškai – pagal skirtingą tiekėjų suinteresuotumą, skirtingą panaudojimo sritį, t.t.Sistemoje įvedus naują pirkimą turi būti užpildoma informacija apie pirkimo iniciatorių, būdą, pavadinimą, vertę, BVPŽ kodą, ketvirtį, planuojamos sudaryti sutarties trukmę.Sistema automatiškai suteikia numerį naujai įvestam pirkimui (Pirkimo ID). Sistema pažymi poreikio formas, kuriose užpildyti ne visi privalomi laukai.Sistema turi galimybę vykdyti paiešką pagal pirkimo ID, pirkimo grupę (prekės, paslaugos, darbai), pavadinimą, iniciatorių, pirkimo būdą, pirkimo etapą, kt. |
|  | BVPŽ klasifikatorius | Sistemoje yra įdiegtas BVPŽ kodų klasifikatorius, kuris pagal paieškos raktažodžius pasiūlo visus aktualius BVPŽ kodus. BVPŽ paieškoje turi būti matomas: BVPŽ kodas ir pavadinimas, kodo tipas (prekės, paslaugos, darbai) bei specifinė informacija (rezervuoti kodai, CPO kodai, kt.). |
|  | Pirkimo poreikių surinkimas | Sistema pirkimo poreikius gali surinkti keliais būdais – suvedant Sistemoje visą informaciją ranka (I), importuojant *\*.xlsx* formato failą (II), importuojant *\*.pdf* formato failą (III).Sistema leidžia importuoti vieną ar kelis pirkimus iš *\*.xlsx* formato failo (perkeliama informacija: pirkimo pavadinimas, BVPŽ kodas, pirkimo vertė be PVM, pirkimo iniciatorius, pirkimo vykdymo ketvirtis, kt.)Poreikio forma *\*.pdf* formatu yra su informacijos įvedimui ir išsaugojimui pritaikytais laukeliais pagal Perkančiosios organizacijos poreikius. Yra galimybė šią formą išsiųsti pirkimo iniciatoriams, o gavus užpildytas formas jas įkelti į Sistemą. |
|  | Rekomendacijos dėl pirkimo būdo | Sistema grupuoja susijusius pirkimus (Žr. 1 punktą pirkimų grupavimas) ir sumuoja planuojamas ir faktines pirkimų vertes. Sistema turi galimybę pateikti tokią informaciją: kokios verčių ribos yra taikomos perkančiajai organizacijai pagal teisės aktus; kokios planuojamos ir faktinės vertės susumuotos pagal tarptautinius, supaprastintus ir mažos vertės pirkimo būdus vienoje grupėje; kaip pasiskirsto aukščiau nurodytos sumos, jas lyginant su ribinėmis vertėmis, kokiais pirkimo būdais yra galimybė pirkti nepažeidžiant pirkimo verčių skaičiavimo taisyklių.Sistema signalizuoja apie neteisingą pirkimo būdo parinkimą. |
|  | Pirkimo plano bei jo pakeitimų patvirtinimo dokumento paruošimas | Yra galimybė iš sistemoje įvestų pirkimų suformuoti dokumentą viešųjų pirkimų plano patvirtinimui (*\*.pdf*, *\*.xlsx* formatais).Suformuotame dokumente yra tvirtinimo žymos tekstas.Yra galimybė įvedus naujus, ištrynus arba pirkime pakeitus pirkimo būdą, vertę ar BVPŽ kodą, kt. - sistemoje suformuoti viešųjų pirkimų plano pakeitimą (*\*.pdf*, *\*.xlsx* formatais). Suformuotame dokumente yra tvirtinimo žymos tekstas.Pirkimo plano ar jo dalies tvirtinimo iniciatoriumi gali būti ir padalinio darbuotojas.Sistemoje galima nustatyti automatinę pirkimo plano ar jo pakeitimų derinimo schemą.Sistemoje yra galimybė pagal praėjusiais metais parengtus metinio pirkimų plano duomenis automatiškai generuoti siūlomą pradinę einamųjų metų metinio pirkimų plano versiją.Sistema neleidžia tvirtinti metinio pirkimo plano, kol užpildyti ne visi privalomi laukai pirkimų eilutėse (nenurodytas pirkimo pavadinimas, BVPŽ kodas, pirkimo vertė bei pirkimo būdas, kt.).Sistema turi galimybę išsaugoti pradinę, tarpines ir galutinę patvirtintą metinio pirkimo plano versijas. |
|  | Einamojo pirkimo plano dokumento paruošimas | Yra galimybė iš Sistemoje į einamąjį pirkimų planą įvestų pirkimų suformuoti dokumentą (*\*.xlsx* formatu), kuriame būtų pateikiama ši informacija: pirkimo ID, BVPŽ kodas, pirkimo pavadinimas, iniciatorius, pirkimo būdas, planuota ir faktinė vertės, pirkimo vykdymo ketvirtis, kt. |
|  | Automatizuotas plano perkėlimas į cvpp.lt (*\*.xlsx* formatu) | Sistema turi galimybę suformuotą viešųjų pirkimų planą eksportuoti *\*.xlsx* formatu, pritaikytu automatiniam importavimui į cvpp.lt sistemą. Eksportavimui galima parinkti visus pirkimus arba tik tuos, kuriuos privaloma viešinti. |
|  | Atlikto pirkimo registravimas | Įvykdžius pirkimą, yra galimybė jį registruoti sistemoje, susiejant su planuotu pirkimu.Sistemoje yra galimybė prie kiekvieno įvykdyto pirkimo išsaugoti sudarytą pirkimo sutartį/sąskaitą bei gauti informaciją apie greitai baigsiančias galioti sutartis.Sistemoje gali būti registruojama informacija apie pirkimo pabaigos datą, sutarties (žodžiu ar raštu) galiojimo laikotarpį, vertę, laimėjusį tiekėją bei sutarties numerį.Sistema signalizuoja apie suplanuotos pirkimo vertės viršijimą.Pirkimų žurnalą iš sistemos yra galimybė eksportuoti *\*.xlsx* formatu, kuriame būtų pateikiama ši informacija: pirkimo ID, BVPŽ kodas, pirkimo pavadinimas, iniciatorius, pirkimo būdas, atlikto pirkimo vertė be PVM, laimėjęs tiekėjas, kt.Sistemoje yra galimybė filtruoti informaciją pagal šiuos kriterijus: pirkimas per CVP IS, žalias, socialinis, sudaryta sutartis galiojanti, preliminari, pagal pirkimo vykdytoją, iniciatorių, pirkimo būdą, tiekėjus, kt.Sistemoje yra galimybė matyti visus vienos pirkimo plano eilutės pirkimus bei sutartis/sąskaitas. |
|  | Pirkimų konsolidavimas | Sistema leidžia apjungti (konsoliduoti) keletą pirkimo plano eilučių, išsaugant pirminę informaciją apie pirkimo iniciatorius, pirkimų objektus, suplanuotas vertes, BVPŽ kodus ir kt.Sistema leidžia dekonsoliduoti arba ištrinti dalį/visą konsoliduoto pirkimo.Sistema formuoja konsoliduotų pirkimų ataskaitas (nurodant pirkimo pavadinimus, pirkimų vertes, iniciatorius, pirkimų skaičius) bei konsoliduotų pirkimų sąrašus.Konsolidavus pirkimą sistema automatiškai uždeda konsolidavimo požymį. |
|  | Vartotojai | Prisijungimas prie sistemos vykta su vartotojo paskyra (kiekvienas sistemos naudotojas autentifikuojamas asmeniniu identifikatoriumi ir slaptažodžiu). Yra galimybė kiekvienam vartotojui nustatyti skirtingas teises. Skirtingų tipų teisės turi būti nustatomos naudojant rolių mechanizmą, t.y. atitinkamos rolės sistemos naudotojui turi suteikti galimybę sukurti, skaityti, modifikuoti, šalinti atitinkamą informaciją arba vykdyti nurodytas funkcijas ir generuoti ataskaitas.Sistema turi daugiau kaip tris rolių tipus, gali būti atskirai valdoma pirkimų planavimo bei vykdymo informacija.Sistemoje yra galimybė vartotojus autentifikuoti per vieningą perkančiosios organizacijos vartotojų valdymo įrankį – Microsoft Active directory, kt. |
|  | Pokyčių atsekamumas | Sistema turi galimybę fiksuoti informaciją apie atliktus pakeitimus patvirtintiems pirkimams.Sistema turi galimybę automatiškai registruoti BVPŽ kodo, pirkimo vertės, pirkimo pavadinimo bei pirkimo būdo, kt. korekcijos keitimo istoriją (audito informaciją), registruojant keičiamas reikšmes, įrašą sukūrusį ir/ar koregavusį sistemos naudotoją, operacijos atlikimo laiką. Sistemoje yra atvaizduota ištrintų bei naujai suplanuotų pirkimų informacija bei į pirkimų žurnalą įregistruotų pirkimų informacija. |
|  | Tiekėjų bazė | Sistemoje yra galimybė reikiamas teises turinčiam vartotojui pildyti bei atnaujinti prekių, paslaugų ir darbų tiekėjų bazę: įtraukti bei panaikinti prekių, paslaugų ir darbų tiekėjus bei keisti ir pildyti į įtrauktų tiekėjų informaciją, gauti ataskaitas apie tiekėjus, iš kurių perkama daugiausiai, informaciją apie „vieno tiekėjo“ pirkimus, kiekvieno tiekėjo galiojančias bei pasibaigusias sutartis, kt. |
|  | Pirkimų statusų stebėsena | Sistemoje pirkimai yra žymimi pagal jų statusą: neatlikti, iš dalies atlikti, atlikti ir neįvykę.Sistemoje pirkimo statusas keičiasi automatiškai priklausomai nuo naudotojų atliekamų veiksmų. Sistemoje statusas žymimas spalva. |
|  | Sutarčių vykdymas | Sistemoje yra galiojančių sutarčių sąrašas. Sistema turi galimybę pagal turimą informaciją sugeneruoti sutarčių sąrašą *\*.xlsx* formatu nurodant šią informaciją: sutarties sudarymo data, galiojimo pabaiga, tiekėjas, vertė, įvykdymo likutis eurais.Sistema signalizuoja apie sutarties galiojimo pabaigą likus tam tikram dienų skaičiui iki jos pabaigos (dienų skaičius gali būti reguliuojamos perkančiosios organizacijos).Sistemoje galima sekti sutarties išpirkimą pagal jos vertę. |
|  | Pirkimų vykdymo kontrolė | Sistema pagal standartinius pirkimų vykdymo terminus (atsižvelgiant į pirkimo būdą) nurodo, kada reikia inicijuoti pirkimą, norint suspėti pradėti pirkimo procedūras nustatytu laiku.Sistema nurodo tikėtiną sutarties sudarymo datą, atsižvelgiant į pirkimo inicijavimo bei pradžios datas.Sistema rodo pirkimo procedūrų (inicijavimo, pirkimo pradžios bei sutarties sudarymo) vėlavimą. |
|  | Ataskaitos | Sistema rengia įvairias ataskaitas: * Atn-3,
* mėnesines mažos vertės pirkimų,
* galiojančių sutarčių,
* planuotų ir faktinių pirkimo verčių,
* pirkimų pagal pirkimo plano eilutes,
* kt.
 |